b'\n_START_ARTICLE_\nFiat G.50 Freccia\n_START_SECTION_\nZa\xc4\x8detek proizvodnje\n_START_PARAGRAPH_\nLetalo je bilo prvi italijanski enokrilni povsem kovinski enosede\xc5\xbeni lovec. Prvi\xc4\x8d je posegel v boje \xc5\xbee v \xc5\xa1panski dr\xc5\xbeavljanski vojni v enotah Aviazione Legionaria. Prva razli\xc4\x8dica lovca je bila slabo oboro\xc5\xbeena, a je bila zelo okretna. Slaba oboro\xc5\xbeitev je botrovala k temu, da so letalo resno predelali. Najprej so dodali dodaten 20\xc2\xa0mm top v nos letala (G.50bis), leta 1942 pa izdelali novo razli\xc4\x8dico (G.55), ki je bila poleg dodatnih topov, opremljena tudi z novim, nem\xc5\xa1kim motorjem Daimler-Benz DB 605A-1. marca 1944 pa je bil ustvarjen \xc5\xa1e prototipni lovec G.56, ki sicer ni nikoli pri\xc5\xa1el v enote, a je bil ocenjen kot izjemen.\n_START_SECTION_\nUspehi letala\n_START_PARAGRAPH_\nLetalo je, kot je bilo \xc5\xbee omenjeno, sodelovalo v \xc5\xa1panski dr\xc5\xbeavljanski vojni, nato pa slu\xc5\xbeilo v Regii Aeronautici in kasneje v Luftwaffe skozi celotno drugo svetovno vojno in je bilo pri pilotih zelo priljubljeno, \xc5\xa1e posebej kasnej\xc5\xa1e razli\xc4\x8dice.'